לא רבים יודעים אבל משחק הבאולינג (כדורת) עתיק הרבה יותר מהמשוער ומקורו כבר במצרים העתיקה. המשחק בגרסתו המודרנית נולד בניו יורק במאה ה-19 – ולישראל הוא עשה עלייה מאמריקה בשנת 1961, היישר לחיפה. כל משחק באולינג כולל 10 משחקונים, בכל משחקון 2 זריקות למשתתף, אלא אם ביצע "סטרייק" והפיל את כל עשרת הפינים במכה הראשונה. על "סטרייק" וגם על "ספייר" (הפלת כל הפינים בשתי זריקות) יש בונוס. המנצח הוא מי שצובר את הניקוד הגבוה ביותר.
בארץ יש לא מעט מקצוענים שהמתחרים בקביעות בבאולינג, וישנם אלפי חובבים הנהנים מהמשחק כתחביב. היתרון של המשחק שהוא מתאים לכל המשפחה ומאפשר לכל הדורות לשחק יחדיו – סבא, סבתא, הורים וגם נכדים. במרכזי הבאולינג ברחבי הארץ ניתן לראות מדי יום משפחות המבלות זמן איכות משותף במשחק באולינג מהנה. אתרי הבאולינג הפכו פופולאריים ואהובים במיוחד על ילדים, מאז שהחלו לשלב משחקי וידאו ועוד אטרקציות לקהל הצעיר.
בזכות זה הפכו מרכזי הבאולינג בישראל גם כמקום מועדף למסיבות ימי הולדת ואירועים שונים.
באולינג ראשון לציון מכיל 16 מסלולים, מסעדה, משחקי וידאו ובקרוב אטרקציות נוספות.
פלאנט באולינג ראשון לציון מציע באולינג ומשחקי וידאו לילדים בכל הגילאים.
בולה באולינג בחולון מונה 20 מסלולים ממוחשבים.
פלאנט באולינג כפר סבא מציע באולינג ומשחקיית וידאו לילדים בכל הגילאים.
רשת ארבל באולינג מונה 7 סניפים בהרצליה, נתניה, קרית אונו, מודיעין, ירושלים ואשקלון.
באולינג סנטר פתח תקווה - אולם באולינג ממוחשב הכולל גם מועדון ביליארד, בית קפה ומסעדה חלבית.
פול באולינג קריון - 16 מסלולים מקצועיים וממוחשבים. במקום גם קפה מסעדה וחדר ביליארד פרטי.
מרכז קנדה במטולה - מכיל מתחם באולינג משוכלל הכולל 10 מסלולים ממוחשבים.
באולינג אילת - כולל 12 מסלולים מקצועיים, משחקי וידאו לילדים, שולחנות פול, סנוקר וביליארד למבוגרים, בר קפה מסעדה.